കൂട്ടബലാത്സംഗം വിഡിയോ ചിത്രീകരിച്ച് വനിത കോണ്സ്റ്റബിളിന് ഭീഷണി മൂന്ന് പേര് അറസ്റ്റില് നീമുക്: മധ്യപ്രദേശില് വനിത കോണ്സ്റ്റബിളിനെ കൂട്ടബലാത്സംഗം ചെയ്ത് വിഡിയോ ചിത്രീകരിച്ച് ഭീഷണിപ്പെടുത്തിയ സംഭവത്തില് മൂന്ന് പേര് അറസ്റ്റില്. മധ്യപ്രദേശിലെ നീമുക് ജില്ലയിലാണ് സംഭവം. 30 കാരിയെ പീഡിപ്പിച്ച ശേഷം അക്രമികള് വിഡിയോ ചിത്രീകരിച്ച് ഇതുപയോഗിച്ച് യുവതിയെ ഭീഷണിപ്പെടുത്തിയിരുന്നു. സെപ്റ്റംബര് 13നാണ് യുവതി പരാതി നല്കിയിരിക്കുന്നത്. പരാതിയില് കേസ് രജിസ്റ്റര് ചെയ്ത് പൊലീസ് അന്വേഷണം ആരംഭിച്ചു. മുഖ്യപ്രതിയുടെ മാതാവടക്കം അഞ്ച് പേര്ക്കെതിരെയാണ് കേസ് രജിസ്റ്റര് ചെയ്തിട്ടുള്ളത്. കേസില് മുഖ്യ പ്രതിയേയും മാതാവിനേയും പൊലീസ് അറസ്റ്റ് ചെയ്തിട്ടുണ്ട്. ഫേസ്ബുക് വഴി യുവതിയുമായി സൗഹൃദം സ്ഥാപിച്ച പ്രതി ഇളയ സഹോദരന്റെ ബര്ത്ഡേ പാര്ട്ടിക്കായി വീട്ടിലേക്ക് ക്ഷണിച്ചുവരുത്തുകയായിരുന്നു. അവിടെ വെച്ചാണ് മൂന്നംഗ സംഘം യുവതിയെ ബലാത്സംഗത്തിനിരയാക്കിയത് . പ്രധാന പ്രതിയും സഹോദരനും മറ്റൊരു യുവാവുമാണ് വിഡിയോ ചിത്രീകരിച്ചതെന്നും യുവതി മൊഴി നല്കി . പ്രതിയുടെ മാതാവും ബന്ധുവും ചേര്ന്ന് ഭീഷണിപ്പെടുത്തി പണം വാങ്ങിയതായും പരാതിയിലുണ്ട്. വനിത കോണ്സ്റ്റബിള് ഇപ്പോള് ഇന്ഡോറിലാണ് ജോലി ചെയ്യുന്നത്. അന്വേഷണം ഊര്ജ്ജിതമാക്കിയിട്ടുണ്ട് .The post കൂട്ടബലാത്സംഗം വിഡിയോ ചിത്രീകരിച്ച് വനിത കോണ്സ്റ്റബിളിന് ഭീഷണി മൂന്ന് പേര് അറസ്റ്റില് first appeared on MalayalamExpressOnline.